Morfydd Clark

Actores o Gymraes yw Morfydd Clark (ganwyd 17 Mawrth 1989). Mae'n adnabyddus am ei rhannau film fel Maud yn Saint Maud, Dora Spenlow yn The Personal History of David Copperfield, a mewn cyfresi teledu fel Mina Harker yn Dracula, Sister Clara yn His Dark Materials, a Galadriel yn The Lord of the Rings: The Rings of Power. 

 Bywyd a gyrfa 
Ganed Clark yn Sweden, ond symudodd i Gaerdydd pan oedd yn 2 mlwydd oed. Mae hi'n rhugl yn Gymraeg a Saesneg, ac yn gallu siarad ychydig bach o Swedeg. Ar ôl cael trafferth gyda dyslecsia ac ADHD, gadawodd yr ysgol pan oedd hi'n 16 oed.

Yn 2009 fe'i derbyniwyd i gynhyrchiad Theatr Gerdd Ieuenctid Prydain o According to Brian Haw ac i Theatr Ieuenctid Genedlaethol Cymru, cyn mynd i hyfforddi yng Nghanolfan Ddrama Llundain. Gadawodd yn ei thymor olaf i chwarae rôl y teitl yn nrama Saunders Lewis, Blodeuwedd, gyda Theatr Genedlaethol Cymru.

Mae hi wedi ymddangos yn Violence and Son yn theatr y Royal Court, Llundain, fel Juliet yn Romeo and Juliet yn theatr y Crucible, Sheffield, ac yn Les Liaisons Dangereuses yn y Donmar Warehouse, Llundain. Chwaraeodd hi Frederica Vernon yn ffilm Whit Stillman Love & Friendship.

Yn 2016 ymddangosodd yn y ffilm The Call Up ac fel Cordelia yn King Lear yn The Old Vic, Llundain. Yn 2017 serennodd yn Interlude In Prague. a phortreadodd Catherine Dickens yn The Man Who Invented Christmas. Ym mis Rhagfyr 2019 roedd si (a gadarnhawyd yn gynnar yn 2020) y byddai Clark yn portreadu fersiwn iau o’r cymeriad Galadriel yng nghyfres The Lord of the Rings ar Amazon Prime.

 Ffilmyddiaeth 

 Ffilmiau 
BlwyddynTeitlRhanNodiadau2014Two MissingEvaFfilm ferMadame BovaryCamille2016Pride and Prejudice and ZombiesLove & FriendshipNational Theatre Live: Les Liaisons DangereusesShellyAnnaFfilm fer2017Interlude in Prague2019Crawl / Clara CopperfieldSaint MaudMaudEternal BeautyJane ifanc2023Starve AcreJuliette2025HamletOphelia2028The Beatles – A Four-Film Cinematic EventCynthia LennonYn ffilmio

 Teledu 
BlwyddynTeitlRhanNodiadau2014New WorldsAmeliaCyfres deledu ferFfilm deledu2015Arthur & GeorgeMaryPennod: "1.1"2016National Theatre Live: Les Liaisons DangereusesCécile Volanges2018Pennod: "Silver Smile"Penodau: "Breach", "Orciny"Patrick MelrosePennod: "Bad News", "Some Hope"OutsidersMariFfilm deledu2019His Dark MaterialsSister ClaraCyfres deledu2020DraculaCyfres deledu fer2022-presennolThe Lord of the Rings: The Rings of PowerGaladrielCyfres deledu2023Murder is EasyBridgetDrama ddau-ran

 Cyfeiriadau 

 Dolenni allanol 


Categori:Genedigaethau 1989
Categori:Actorion teledu o Gymru
Categori:Actorion ffilm o Gymru
Categori:Merched yr 21ain ganrif o Gymru
Categori:Pobl o Gaerdydd
Categori:Actorion theatr o Gymru